प्रस, गुड़गांव : लॉकडाउन में दिल्ली सरकार की तर्ज पर 5 हजार रुपये गुड़गांव के हजारों ऑटो चालकों को आर्थिक मदद दिए जाने की मांग हरियाणा ऑटो चालक संगठन ने की है। संगठन के प्रदेश अध्यक्ष महाबीर सिंह ने बताया कि गुड़गांव में उत्तर प्रदेश, उत्तराखंड, मध्य प्रदेश, बिहार, बंगाल व अन्य राज्यों से हजारों लोग आकर ऑटो चलाते हैं। कोरोना संक्रमण के चलते लॉकडाउन में ऑटो चालकों व उनके परिवारों पर संकट पैदा हो गया है। ऑटो चालकों को राशन के साथ मकान का किराया देने में दिक्कतें आने लगी है। आरोप है कि हरियाणा सरकार की ओर से ऑटो ड्राइवरों की कोई मदद नहीं की गई। सरकार ने 4 हजार 500 रुपये दिए जाने की घोषणा की थी, जिसका लाभ भी ऑटो चालकों को नहीं मिल पा रहा है। सरकार से मांग की जा रही है कि दिल्ली सरकार की तर्ज पर वह ऑटो चालकों को 5 हजार रुपये दे।
hin_Deva